EL
17.7.2023
Επίσημη Εφημερίδα της Ευρωπαϊκής Ένωσης
C 252/9
Απόφαση του Δικαστηρίου (έβδομο τμήμα) της 25ης Μαΐου 2023 [αίτηση του Landesgericht für Zivilrechtssachen Graz (Αυστρία) για την έκδοση προδικαστικής αποφάσεως] — TLL The Longevity Labs GmbH κατά Optimize Health Solutions mi GmbH, BM (Υπόθεση C-141/22 (1), TLL The Longevity Labs) [Προδικαστική παραπομπή – Ασφάλεια των τροφίμων – Νέα τρόφιμα – Κανονισμός (ΕΕ) 2015/2283 – Άλευρο φύτρων φαγόπυρου πλούσιο σε σπερμιδίνη – Βλάστηση σπόρων φαγόπυρου μέσα σε θρεπτικό ορό με σπερμιδίνη] (2023/C 252/08) Γλώσσα διαδικασίας: η γερμανική Αιτούν δικαστήριο Landesgericht für Zivilrechtssachen Graz
Διάδικοι στην υπόθεση της κύριας δίκης TLL The Longevity Labs GmbH κατά Optimize Health Solutions mi GmbH, BM
Διατακτικό Το άρθρο 3, παράγραφος 2, στοιχείο α', σημείο iv, του κανονισμού (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ.
1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ.
258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ.
1852/2001 της Επιτροπής, έχει την έννοια ότι: ένα τρόφιμο, όπως ένα άλευρο φύτρων φαγόπυρου πλούσιο σε σπερμιδίνη, το οποίο δεν χρησιμοποιούνταν ευρέως για ανθρώπινη κατανάλωση εντός της Ευρωπαϊκής Ένωσης πριν από τις 15 Μαΐου 1997 συνιστά «νέο τρόφιμο» κατά την έννοια της διάταξης αυτής, δεδομένου ότι, πρώτον, λαμβάνεται από φυτό, δεύτερον, δεν προκύπτει ότι η ασφάλειά του έχει επιβεβαιωθεί με στοιχεία σχετικά με τη σύνθεσή του και από την πείρα που προκύπτει από τη συνεχόμενη χρήση του για τουλάχιστον είκοσι πέντε έτη στη συνήθη διατροφή σημαντικού αριθμού ατόμων σε τουλάχιστον μία χώρα της Ένωσης και, τρίτον, και εν πάση περιπτώσει, δεν έχει ληφθεί με πρακτική πολλαπλασιασμού, κατά την έννοια της εν λόγω διάταξης.
(1)
ΕΕ C 198 της 16.5.2022.
Απόφαση του Δικαστηρίου (έβδομο τμήμα) της 25ης Μαΐου 2023 [αίτηση του Verwaltungsgericht Minden (Γερμανία) για την έκδοση προδικαστικής αποφάσεως] — J.B., S.B., F.B., νομίμως εκπροσωπούμενη από τους J.B. και S.B. κατά Bundesrepublik Deutschland [Υπόθεση C-364/22 (1), Bundesrepublik Deutschland (Οικειοθελής επιστροφή)] (Προδικαστική παραπομπή – Πολιτική ασύλου – Κοινές διαδικασίες για τη χορήγηση και ανάκληση του καθεστώτος διεθνούς προστασίας – Οδηγία 2013/32/ΕΕ – Άρθρο 33, παράγραφος 2, στοιχείο δ' – Διαδικασία για την εξέταση αιτήσεως – Περιπτώσεις απαράδεκτων αιτήσεων – Μεταγενέστερη αίτηση – Οικειοθελής επιστροφή και απομάκρυνση) (2023/C 252/09) Γλώσσα διαδικασίας: η γερμανική Αιτούν δικαστήριο Verwaltungsgericht Minden